فرانسا، 2025ه قدر 17 نوکلئر راکتور باغلایا بیلر ...
اکولوژی ناظیری نیکولا هولوت، اؤلکه‌ده اولان 58 نوکلر رئاکتورون دولت ایداره‌سین‌دکی اوپراتورو الکتریسیته دو فرانس‌ین (EDF)، حکومتین 2025-جی ایله قدر الکتریک انرژی‌سی اوره تیمین‌دکی نوکلر پایینی یاری یارییا سالما پلان‌لارینی یئرینه یئتیرمه‌سی اوچون بون‌لاردان 17سینی باغلاماسی گرکه‌بیله‌جگینی آچیقلادی.
هولوت، راکتور باغلاما قرارلاری‌نین اوّلکی حکومت‌لرین ده اورتایا قویدوق‌لاری الکتریک اورع تیمینده نوکلئر انرژی‌نین پایی‌نین حالی حاضیرداکی یوزده 75دن یوزده 50-ه سالینماسی هدفی چرچیوه‌سینده آلیناجاغینی ایفاده ائتدی.
هولوت،
"بو هدفه چاتماق اوچون معین سایدا راکتور باغلانیلماسی لازیم اولدوغو آچیق. باغلانیلا‌جاق راکتور ساییسی 17 اولا بیلر، موضوعنو یاخین‌دان قیمتلندیرمه‌میز لازیم‌دیر" دئیه دانیشدی.
نوکلئر انرژی اؤلکه‌نین کئچن ایلکی الکتریک اوره تیمی‌نین% 72سینده میدانا گتیردیگی اوچون، 2025-جی ایله قدر 17 راکتورو باغلاماق، فرانسا و اوپراتورو الکتریسیته دو فرانس اوچون بؤیوک بیر پروبلئم اولا‌جاق.
حکومت یئنی‌لنه انرژی‌لری آرتیرما تعهدونده اولارکن، الکتریسیته دو فرانس رئاکتورلری‌نین آز قالا اوچده بیری‌نین باغلانیلماسی‌نین نئجه تلافی ائدیله‌جگی هله معین دئییل.
دولت آیریجا، شیرکت‌دن گله‌جک پوتانسیل گلیر ایتکی‌سی و پلان‌لانان‌لاردان داها ارکن ائدیلن سؤکوک خرجلرینی تلافی ائتمه چاغریلارییلا قارشی-قارشییا قالا‌جاق.
الکتریسیته دو فرانس ژانویه آییندا، فسنهئیم نوکلئر سانتیرالی‌نین ایکی راکتورونون باغلانیلماسی قارشیلیغیندا حکومت‌دن 490 میلیون یورو (559 میلیون دول‌لار) آلماق اوچون راضیلیغا گلیب چیخمیشدی.
